DÔVODOVÁ SPRÁVA

Všeobecná časť

Vzhľadom na skutočnosť, že zákon č. 115/2013 Z.z. ktorým sa mení a dopĺňa zákon č. 274/2009 Z. z. o poľovníctve v znení neskorších predpisov má nezrovnalosti pri užívaní poľovného revíru vo vlastníctve štátu, je potrebná legislatívna úprava zákona. Cieľom zákona je zavedenie rovnakých pravidiel prenajímania poľovných revírov oproti súčasnému stavu, kde štátny podnik musí uskutočniť verejnú obchodnú súťaž, len v prípade, keď má viac ako 2/3 výmeru pozemkov. Prijatím zákona č. 115/2013 Z.z. ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení zákona č. 72/2012 Z. z. a o doplnení zákona č. 326/2005 Z. z. o lesoch v znení neskorších predpisov sa ale výmera na tvorenie poľovného revíru pre štátny podnik znížila na 51 % a teda pre niekoľko 100 poľovných revírov ktoré spadajú medzi 51 % a 2/3 dnes zákon neurčuje povinnosť vykonať obchodnú verejnú súťaž, teda dáva priestor pre korupciu a klientelizmus. Týmto návrhom sa tento priestor odstraňuje.    
Návrh zákona nebude mať vplyv na rozpočet verejnej správy a nebude mať vplyv na podnikateľské prostredie, sociálne vplyvy, životné prostredie a na informatizáciu spoločnosti.
Návrh zákona je v súlade s Ústavou Slovenskej republiky a súvisiacimi všeobecne záväznými právnymi predpismi a medzinárodnými zmluvami, ktorými je Slovenská republika viazaná.



DOLOŽKA ZLUČITEĽNOSTI
právneho predpisu
s právom Európskej únie
Predkladateľ právneho predpisu: poslanec Národnej rady Slovenskej republiky 
Názov návrhu právneho predpisu: Návrh zákona, ktorým sa mení a dopĺňa zákon č.  274/2009 Z.z. o poľovníctve v znení neskorších predpisov.
Problematika návrhu právneho predpisu:
a)	nie je upravená v práve Európskej únie:
b)	nie je obsiahnutá v judikatúre Súdneho dvora Európskej únie.

Vzhľadom k tomu, že problematika návrhu zákona nie je upravená v práve Európskej únie, je bezpredmetné vyjadrovať sa k bodom 4., 5. a 6.

DOLOŽKA VYBRANÝCH VPLYVOV

A.1. Názov materiálu: 
 Návrh zákona, ktorým sa dopĺňa zákon č. 274/2009 Z.z. o poľovníctve v znení neskorších predpisov.


A.2. Vplyvy
	
	Pozitívne
	Žiadne
	Negatívne

	1. Vplyvy na rozpočet verejnej správy
	
	x
	

	2. Vplyvy na podnikateľské prostredie – dochádza k zvýšeniu regulačného zaťaženia ?
	
	x
	

	3. Sociálne vplyvy
	
	x
	

	- vplyvy na hospodárenie obyvateľstva,
	
	
	

	- vplyvy na sociálnu exklúziu
	
	
	

	- vplyvy na rovnosť príležitostí a rodovú rovnosť a vplyvy na zamestnanosť
	
	
	

	4. Vplyvy na životné prostredie
	
	x
	

	5. Vplyvy na informatizáciu spoločnosti
	
	x
	






Osobitná časť

Čl. I

K bodu 1
Úprava nadpisu príslušného paragrafu. 

K bodu 2
Navrhovaná zmena zjednocuje postup pri prenajímaní poľovných revírov a to povinnosťou verejnej obchodnej súťaže všade tam, kde štát disponuje viac ako 51 % podielom. 

K bodu 3 
Navrhovaná zmena zachováva režim nakladania s poľovnými revírmi, ktoré minimálne z dvoch tretín tvoria poľovné pozemky vo vlastníctve štátu.   

Čl. II
Navrhovaná účinnosť zákona.


